تورکیه کووید-19-لا موباریزه‌نین ایلک مرحله‌سینی اوغورلا تاماملاییب”.
بو باره‌ده تورکیه-‌نین ساغلیق ناظیری فخرالدین قوجا یئنی نوع کروناویروسلا (کووید-19) موباریزه تدبیرلریله باغلی یارادیلان علم قورومونون ایجلاسیندان سونرا دئییب.
ناظیرین سؤزلرینه گؤره، حاضیردا تورکیه کووید-19-لا موباریزه‌نین ایکینجی مرحله‌سینه - نظارت‌لی سوسیال حیات مرحله‌سینه کئچیب. بو مرحله‌ده ماسک ایله کوچه‌یه چیخماق، سوسیال فاصله نی گؤزله مک و بهداشتی طلب‌لره عمل ائتمک شرط‌لری داها گئنیش ساحه‌ده نظره آلینما‌لی‌دیر: “حاضیردا یئنی مرحله‌نین ایلک گونلریندییک. اوغورلاریمیز تدبیرلره و قایدا‌لارا دوزگون عمل ائتمییمیزدن آسیلی‌دیر".
فخرالدین قوجا بیلدیریب کی، پاندمی سونراسی جمعیت اوولکی نورمال حیاتا دؤنمه‌یه‌جک، عکسینه، یئنی حیاتین نورما‌لارینا حاضیرلیق مرحله‌لرینه کئچید اولا‌جاق: “پاندمی خسته‌لیگی قارشی‌سیندا قازاندیغیمیز تجروبه نی اونوتمامالیییق. کووید-19 ایکینجی دونیا ساواشیندان سونرا بوتون دونیا اوچون پروبلئمه چئوریلن ایلک حادثه‌دیر".
